O biserică monument istoric, de aproape 300 de ani, a ars în Râmnicu Vâlcea
marți, 19 martie 2024
Pompierii militari intervin, marţi dimineaţa, cu mai multe echipaje la un incendiu care a cuprins o biserică de lemn, veche de trei secole, din municipiul Râmnicu Vâlcea, au anunţat reprezentanţii Inspectoratului pentru Situaţii de Urgenţă Vâlcea.
Pompierii din Râmnicu Vâlcea intervin cu trei autospeciale de stingere cu apă şi spumă şi o autospecială de salvare şi intervenţie la înălţime.
Potrivit sursei citate, lăcaşul de cult din cartierul Râureni arde generalizat pe o suprafaţă de circa 60 de mp.
Pompierii spun că nu este pericol ca flăcările să se extindă la biserica mare din apropiere.
Biserica de lemn ce poartă hramul Sfântul Nicolae a fost construită în 1746 şi este monument istoric.